**KAUNO R. LAPIŲ PAGRINDINĖS MOKYKLOS 2024 m. VIDAUS ĮSIVERTINIMAS**

Stiprioji šių metų sritis – rodiklis 2.2.2. mokymosi organizavimas (raktiniai žodžiai ugdymo integralumas, įvairovė). Silpnoji – 2.4.1. Vertinimas ugdymui (raktinis žodis pažangą skatinantis grįžtamasis ryšys). Tobulintina − rodiklis 2.4.1. Vertinimas ugdymui (raktinis žodis vertinimo kriterijų aiškumas).

1. m. veiklos įsivertinimo sritis − 2.2.2. ugdymosi organizavimas. Raktinis žodis: diferencijavimas, individualizavimas, suasmeninimas. Įsivertinimo metu atlikta mokytojų, mokinių ir tėvų apklausa apie ugdymo proceso diferencijavimą, individualizavimą ir suasmeninimą. Įsivardytas pasiektas pokytis tobulinant užduočių į namus diferencijavimą, individualizavimą ir suasmeninimą.

 Silpniausia mokytojų veiklos sritis – mokomosios medžiagos parinkimas pagal mokinių mokymosi stilių. Taip dirbantys mano 68 proc. pedagogų. Stipriausia mokytojų veiklos sritis – pamokos planavimas atsižvelgiant į pamokos turinį (92 proc. mokytojų). 64 proc. stebėtų pamokų veiklos buvo diferencijuotos, individualizuotos arba suasmenintos (siekta, kad 75 proc. pamokų būtų fiksuojamas diferencijavimas, individualizavimas arba personalizavimas). Visose klasėse nustatyti visų mokinių mokymosi stiliai. Kiekvienam mokiniui sudaryta galimybė patirti įvairius mokymosi būdus ir formas, išbandyti įvairias užduotis ir kuo įvairesnes veiklas skirtinguose kontekstuose, atkreipiant dėmesį į mokinių individualius poreikius bei gebėjimus. 71 proc. stebėtų pamokų darbas organizuotas grupėse arba porose (planuota pasiekti 50 proc.).

Tėvų apklausoje geriausiai buvo vertinamas mokinių motyvavimas siekti pažangos ir gerų mokymosi rezultatų. 99 proc. tėvų mano arba iš dalies sutinka, jog mokykloje jų vaikas yra motyvuojamas. 88 proc. tėvų pritarė arba iš dalies sutiko, kad mokytojai parenka mokinio amžių, mokymosi stilių, patirtį, poreikius bei gebėjimus atitinkančius mokymo(si) būdus ir metodus, leidžia užduotis pasirinkti (2020 m. taip teigė 57 proc. tėvų +31 proc., 2022 m. – 40 proc., +44 proc.)

Mokinių apklausoje geriausiai vertintas užduočių į namus diferencijavimas, individualizavimas arba suasmeninimas (95 proc.). 88 proc. apklaustųjų teigė, kad pamokoje suteikiama galimybė rinktis iš kelių lygių užduočių.

Atliktas tyrimas „Namų darbų diferencijavimas, individualizavimas, suasmeninimas“ „Tamo“ dienyne. Tyrime nustatyta, kad užduotys į namus individualizuojamos, diferencijuojamos arba suasmeninamos 36,25 proc. pateikiamų užduočių į namus (siekis buvo 30 proc.).

Stiprioji 2024 metų sritis – rodiklis 2.2.2. mokymosi organizavimas (raktiniai žodžiai ugdymo integralumas, įvairovė).

 Siekdama ugdymosi integralumo mokykla šiais metais didelį dėmesį skyrė integruotiems projektams rengti ir įgyvendinti. Pasirinkta organizuoti ne tik integruotas pamokas, bet ir ilgalaikius integruotus projektus kelių dalykų mokytojams. Patvirtintas integruotos patyriminės projektinės veiklos aprašas (reikalavimai projektinio darbo organizavimui). Kiekvienas mokytojas per metus įgyvendino bent vieną integruotą patyriminį projektą su kolega (kolegomis). Bent 1 projektas organizuotas kiekvienai klasei. Per metus įgyvendinti 25 tokie projektai. Sukurtas “Projektų bankas”, kuriame mokytojai pagal pateiktą formą aprašė įgyvendintus projektus, kokios mokinių kompetencijos buvo patobulintos. 100 proc. mokinių bent kartą dalyvavo tokiame viename projekte. Taip pat vestos ir integruotos pamokos. Šiais mokslo metais tokių pamokų, kai pamoką veda bent du mokytojai, organizuota 128. Visose 1−10 klasėse organizuotos integruoto STEAM projekto pamokos. Pirmojo pusmečio STEAM projektinės veiklos buvo skirtos temoms, susijusioms su mišku, antrąjį – su vandeniu. Iš viso pravesta 401 STEAM pamoka. 60 proc. mokytojų patobulino STEAM ugdymo kompetencijas dalyvaudami seminare „STEAM mokinių ugdymas netradicinėse aplinkose“.

 Siekdama ugdymo įvairovės mokykla sudaro galimybę patirti įvairius mokymosi būdus ir formas, išbandyti įvairių rūšių užduotis ir kuo įvairesnes veiklas įvairiuose kontekstuose. Derinamas individualus, partneriškas, grupinis, visos klasės mokyma(is). 71 proc. stebėtų pamokų darbas organizuotas grupėse arba porose. Mokykloje kuriamos inovatyvios, estetiškos edukacinės erdvės, užtikrinamas jų tikslingas naudojimas mokinių ugdymo procesui organizuoti. Plėtojant ugdymo turinio integralumą, ugdymas vyko inovatyviose mokyklos ugdymo(si) aplinkose ir jos ribų. Iš viso organizuotos 162 pamokos.

Silpnoji – 2.4.1. Vertinimas ugdymui (raktinis žodis pažangą skatinantis grįžtamasis ryšys). Tik 30 proc. stebėtų pamokų matyti, kad siekiama abipusio grįžtamojo ryšio tiek iš mokytojo, tiek iš mokinio pusės, padedančio mokytojams pasirinkti tinkamesnes mokymo strategija, o mokiniams siekti optimalios asmeninės sėkmės, taisyti mokymosi spragas ir vadovauti pačių mokymuisi.

Tobulintina sritis 2025 m. pasirinkta rodiklis 2.4.1. Vertinimas ugdymui (raktinis žodis vertinimo kriterijų aiškumas). 2024 m. tik 50 proc. stebėtų pamokų pamokos uždavinyje aiškiai suformuluojami užduočių atlikimo kriterijai. 2025 m. siektina, kad 70 proc. stebėtų pamokų su mokiniais bus aptariama, ko iš jų tikimasi, koks turi būti gerai atliktas darbas, kokie užduočių vertinimo kriterijai, kada ir kaip jie bus taikomi.